CELEX: 62017TN0048
Language: el
Date: 2017-01-27 00:00:00
Title: Υπόθεση T-48/17: Προσφυγή της 27ης Ιανουαρίου 2017 — ADDE κατά Κοινοβουλίου

13.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/40
            
         Προσφυγή της 27ης Ιανουαρίου 2017 — ADDE κατά Κοινοβουλίου
   (Υπόθεση T-48/17)
   (2017/C 078/55)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Alliance for Direct Democracy in Europe ASBL [Συμμαχία για την Άμεση Δημοκρατία στην Ευρώπη] (Βρυξέλλες, Βέλγιο) (εκπρόσωπος: L. Defalque, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του Ευρωπαϊκού Κοινοβουλίου, της 21ης Νοεμβρίου 2016, περί της χρηματοδοτήσεως του κόμματος ADDE για το έτος 2015, με την οποία ποσό ύψους 500.615,55 ευρώ κρίθηκε ως μη επιλέξιμο και ζητείται η επιστροφή ποσού ύψους 172.654,92 ευρώ·
            
         
               —
            
            
               να ακυρώσει την απόφαση του Ευρωπαϊκού Κοινοβουλίου, της 15ης Δεκεμβρίου 2016, καθόσον με αυτήν μειώνεται το ποσό της προχρηματοδοτήσεως της επιδοτήσεως για το έτος 2017 στο 33 % του ανώτατου ποσού της επιδοτήσεως και εξαρτάται η καταβολή της προχρηματοδοτήσεως από τη σύσταση εγγυήσεως σε πρώτη ζήτηση, και, κατά συνέπεια, το άρθρο I.4.1 της αποφάσεως FINS-2017-13 περί χορηγήσεως επιδοτήσεως, η οποία επισυνάπτεται στην προαναφερθείσα απόφαση·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της με αντικείμενο την ακύρωση, πρώτον, της αποφάσεως της 21ης Νοεμβρίου 2016, η προσφεύγουσα προβάλλει τρεις λόγους.
   
               1.
            
            
               Ο πρώτος λόγος αντλείται από παραβίαση της αρχής της χρηστής διοικήσεως και προσβολή των δικαιωμάτων άμυνας.
            
         
               2.
            
            
               Ο δεύτερος λόγος αντλείται από πολλαπλή πρόδηλη πλάνη εκτιμήσεως η οποία συνεπάγεται παράβαση των άρθρων 7, 8 και 9 του κανονισμού (ΕΚ) 2004/2003 του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο (ΕΕ 2003, L 297, σ. 1).
            
         
               3.
            
            
               Ο τρίτος λόγος αντλείται από παραβίαση της αρχής της αναλογικότητας και της αρχής της ίσης μεταχειρίσεως.
            
         Προς στήριξη της προσφυγής της με αντικείμενο την ακύρωση, δεύτερον, της αποφάσεως της 15ης Δεκεμβρίου 2016, η προσφεύγουσα προβάλλει τρεις λόγους.
   
               1.
            
            
               Ο πρώτος λόγος αντλείται από παραβίαση της αρχής της χρηστής διοικήσεως και προσβολή των δικαιωμάτων άμυνας.
            
         
               2.
            
            
               Ο δεύτερος λόγος αντλείται από παράβαση του άρθρου 134 του δημοσιονομικού κανονισμού της Ευρωπαϊκής Ένωσης.
            
         
               3.
            
            
               Ο τρίτος λόγος αντλείται από παραβίαση της αρχής της αναλογικότητας και της αρχής της ίσης μεταχειρίσεως.